เมื่อวานก่อนผมไปเอกซเรย์ปอดครับ แล้วบอกให้กลั่นหายใจ ที่ขณะเปิดเครื่อง ผมเผลอหายใจออกนิดหน่อย มันจะมีผลต่อการวินิจฉัยไหมครับ เช่นแบบเห็นอะไรในปอดแบบนี้นะครับ
สวัสดีค่ะ ขณะเอ๊กซเรย์ปอด ควรหายใจเข้าลึกๆ และกลั้นหายใจไว้ เพื่อให้ปอดจะขยายเต็มที่ เห็นความผิดปกติต่างๆในปอดชัดเจน ดูขนาดหัวใจได้ แต่หากไม่ได้หายใจเข้าเต็มที่ หรือหายใจออกขณะเอ๊กซเรย์ จะทำให้ภาพปอดไม่ขยาย เห็นพื้นที่ของปอดน้อย และอาจมีขนาดหัวใจที่ใหญ่กว่าความเป็นจริงได้ค่ะดังนั้น หากเผลอหายใจออกขณะเอ๊กซเรย์ แนะนำให้ดูผลการอ่านฟิล์มเอ๊กซเรย์ หากรังสีแพทย์ระบุว่า มีการหายใจเข้าไม่เต็มที่ อาจแนะนำเอ๊กซเรย์ปอดซ้ำอีกครั้งค่ะ แต่หากผลการอ่านฟิล์มไม่ได้ระบุอะไร ก็ถือว่าภาพเอ๊กซเรย์มีความสมบูรณ์ดี ไม่ต้องเอ๊กซเรย์ซ้ำค่ะ